Οι τρεις Χάριτες

Οι τρεις Χάριτες είναι ελληνική κωμική σειρά που προβλήθηκε από τον τηλεοπτικό σταθμό Mega Channel τις τηλεοπτικές περιόδους 1989-1990 (τα γυρίσματα ξεκίνησαν το 1989 και η προβολή έγινε στο δεύτερο μισό της σεζόν), 1990-1991 και 1991-1992. Ήταν από τις πρώτες σειρές που προβλήθηκαν στη νεοσύστατη τότε ιδιωτική τηλεόραση.

Σημείωσε τεράστια επιτυχία, επιτυγχάνοντας εξαιρετικά υψηλά νούμερα τηλεθέασης και θεωρείται πλέον ένα από τα πιο πετυχημένα προγράμματα που έχει προβάλει ποτέ η ελληνική τηλεόραση. Η σειρά περιέγραφε την καθημερινότητα τριών αδερφών, οι οποίες αποφάσισαν να μείνουν στο ίδιο σπίτι, αλλά και όλα τα αστεία περιστατικά αυτής της συμβίωσης. Στη σειρά πρωταγωνιστούσαν η Άννα Παναγιωτοπούλου (Όλγα Χαρίτου-Παπαχαρίτου), η Νένα Μεντή (Μαρία Χαρίτου), η Μίνα Αδαμάκη (Ειρήνη Χαρίτου) και η Άννα Κυριακού (θεία Μπεμπέκα). Το σενάριο της σειράς υπέγραφαν οι Μιχάλης Ρέππας και Θανάσης Παπαθανασίου, τη σκηνοθεσία ο Θεόδωρος Πολυχρονιάδης, ενώ τα ρούχα ήταν του ελληνικού οίκου μόδας της Mara Martini.

Η έμπνευση για τον τίτλο της σειράς ήταν το θεατρικό έργο του Αντόν Τσέχωφ Τρεις αδελφές (Три сeстры) του 1900, με τις οποίες οι χαρακτήρες της σειράς, Όλγα, Ιρίνα και Μάσσα (όλες Πραζόρωφ στο επίθετο), έχουν τα ίδια ονόματα. Επίσης, ο τίτλος της ελληνικής σειράς έκανε έναν πρακτικό συνδυαστικό συνειρμό και με τις 3 Χάριτες της Ελληνικής Μυθολογίας.

Στις 23 Φεβρουαρίου 1991, οι τρεις πρωταγωνίστριες μαζί με τους δημιουργούς της σειράς εμφανίστηκαν για κοινή συνέντευξη στην εκπομπή της Λιάνας Κανέλλη Ψηλά τα χέρια, ενώ το 1993 επανέλαβαν τους ρόλους τους σε ένα επεισόδιο της σειράς του Mega Η Ελίζα και οι άλλοι.

Το 2017, γυρίστηκαν ορισμένα τηλεοπτικά σποτ και 5 διαδικτυακά επεισόδια διάρκειας 3 λεπτών ως διαφημιστική καμπάνια του καφέ Λουμίδη, γραμμένα από τους Ρέππα και Παπαθανασίου, με τις ίδιες πρωταγωνίστριες.

Το Mega πρόβαλλε δύο επεισόδια της σειράς στο πρόγραμμα των τελευταίων ωρών του, το βράδυ της 27ης Οκτωβρίου 2018, λίγες ώρες πριν την παύση λειτουργίας του, μαζί με Το δις εξαμαρτείν και τους Απαράδεκτους.

Μετά την επαναλειτουργία του Mega από την Alter Ego Media, η σειρά επαναπροβλήθηκε ύστερα από 15 χρόνια, από τις 29 Ιουνίου 2024, σε νέα ψηφιακή αποκατάσταση με αναβαθμισμένη ποιότητα εικόνας.

Υπόθεση
Στο πατρικό σπίτι της οικογένειας Χαρίτου στην Αθήνα κατοικούσε αρχικά μόνο η ανύπαντρη μικρότερη κόρη της οικογένειας, η Ειρήνη (Μίνα Αδαμάκη). Στο πρώτο επεισόδιο της σειράς, όμως, στις 8 Φεβρουαρίου 1990, μετακομίζει στο ίδιο σπίτι η μεγαλύτερη και χήρα αδερφή της, η Όλγα (Άννα Παναγιωτοπούλου), μέχρι να ολοκληρωθεί η κατασκευή του νέου σπιτιού που χτίζει. Μολονότι αρχικά θεωρούσαν ότι η εγκατάστασή της θα ήταν προσωρινή, τελικώς έγινε μόνιμη για το σύνολο της σειράς. Ταυτόχρονα, η μεσαία κόρη, Μαρία (Νένα Μεντή), αποφασίζει να μετακομίσει και αυτή στο πατρικό της σπίτι και να μείνει με τις αδερφές της, επειδή έπιασε επ΄ αυτοφώρω τον σύζυγό της, Γιάννη, να την απατάει με την καλύτερή της φίλη, τη Νάντια.

Σχεδόν καθημερινοί επισκέπτες των τριών αδερφών Χαρίτου, οι οποίες βρίσκονται γύρω στην ηλικία των 45, είναι η αδερφή του πατέρα τους και θεία τους, η Μπεμπέκα (Άννα Κυριακού), καθώς και ο αδερφός τους, ο Ανδρέας Χαρίτος (Μιχάλης Ρέππας). Επίσης, συχνές επισκέψεις κάνει στην Όλγα και η κόρη της, η Τέτη Παπαχαρίτου (Άννα Κουρή, πρώτη συμμετοχή στο 4ο επεισόδιο: "Σαγιονάρα", ενώ συνολικά συμμετείχε σε 16 επεισόδια), η οποία αρχικά σπούδαζε ιστορία της τέχνης στο Λονδίνο, αλλά τον Οκτώβριο του 1990 αιφνιδίως διακόπτει τις σπουδές της (επεισόδια: "Μάνα κουράγιο", α και β) όταν ξαφνικά διαπιστώνει ότι ένα τέτοιο πτυχίο δεν θα είχε στην Ελλάδα κανένα αντίκρισμα, και νοικιάζει ένα διαμέρισμα στον Λυκαβηττό, όπου μένει μαζί με μία φίλη της και φτιάχνει κοσμήματα.

Χαρακτήρες
Όλγα
Η Όλγα Χαρίτου-Παπαχαρίτου (Άννα Παναγιωτοπούλου) είναι η μεγαλύτερη από τις αδελφές Χαρίτου (παρόλο που στην πραγματικότητα η ηθοποιός ήταν μικρότερη από την Μίνα Αδαμάκη που υποδύεται την Ειρήνη). Ο σύζυγός της έχει πεθάνει (σε απροσδιόριστη χρονολογία, αν και μάλλον δεν φαίνεται να είχε συμβεί πρόσφατα πριν την έναρξη της σειράς), αφήνοντάς την με μια κόρη, την Τέτη Παπαχαρίτου (Άννα Κουρή), η οποία αρχικά σπουδάζει ιστορία της τέχνης στο Λονδίνο, αλλά στο 7ο επεισόδιο του δεύτερου κύκλου της σειράς, έρχεται να μείνει και η ίδια στην Αθήνα. Η Όλγα διατηρεί κατάστημα με αντίκες στο κέντρο της πόλης. Η Όλγα ανησυχεί υπερβολικά για την κόρη της και προσπαθεί διαρκώς να ελέγξει τη ζωή της, συχνά με εξωφρενικούς τρόπους, προκαλώντας έντονες συγκρούσεις. Αντιμετωπίζει όλα τα υπόλοιπα θέματα με στωικότητα και μια διάθεση ειρωνείας.

Μαρία
Η Μαρία (Νένα Μεντή) είναι η μεσαία σε ηλικία αδελφή Χαρίτου (παρόλο που στην πραγματικότητα η ηθοποιός ήταν μικρότερη από τη Μίνα Αδαμάκη που ενσαρκώνει την Ειρήνη). Έχει έρθει να συγκατοικήσει με τις άλλες δύο στο πατρικό τους σπίτι από τότε που έπιασε επ' αυτοφώρω τον σύζυγό της, Γιάννη (Κώστας Αρζόγλου) με την καλύτερή της φίλη, Νάντια. Είναι διαφημίστρια, με ανεξάρτητο χαρακτήρα και έντονη αίσθηση του χιούμορ στον τρόπο που σχολιάζει τα γεγονότα και τις καταστάσεις. Είναι η πιο λογική από τις τρεις Χάριτες.

Ειρήνη
Η Ειρήνη είναι η μικρότερη από τις αδελφές Χαρίτου (παρόλο που η Μίνα Αδαμάκη που την ενσαρκώνει είναι λίγο μεγαλύτερη και από τις δύο συμπρωταγωνίστριες της). Έχει σταθεί άτυχη στον έρωτα και είναι ανύπαντρη, γι' αυτό και, πριν αποφασίσουν οι αδελφές της να συγκατοικήσουν μαζί της, ζούσε μόνη της στο πατρικό σπίτι της οικογένειας, το οποίο έχει κληρονομήσει από τους γονείς τους. Είναι ονειροπόλα και συντηρητικών απόψεων, με υστερικά ξεσπάσματα. Έχει εμμονή με την τάξη και την καθαριότητα, θέμα το οποίο γίνεται αφορμή για καβγάδες με τις αδελφές της. Εργάζεται σε δημόσια υπηρεσία.

Μπεμπέκα
Η θεία Μπεμπέκα (Άννα Κυριακού) είναι αδελφή του μακαρίτη του πατέρα των τριών Χαρίτων. Δεν μένει μαζί με τις ανιψιές της, αλλά τις επισκέπτεται πολύ συχνά, έχοντας μαζί τους στενή σχέση. Είναι μια φινετσάτη γυναίκα προχωρημένης ηλικίας, με μια δόση αφέλειας. Τη χαρακτηρίζει συνεχής ενεργητικότητα και ζωντάνια, ενώ, σε αντίθεση με τις ανιψιές της, οι απόψεις της είναι πολύ προχωρημένες και προοδευτικές.

Επισκόπηση σειράς
ΚύκλοςΕπεισόδιαΑ' προβολήΠρεμιέραΦινάλε1228 Φεβρουαρίου 19905 Ιουλίου 1990239+117 Σεπτεμβρίου 199024 Ιουνίου 1991328+116 Σεπτεμβρίου 199120 Απριλίου 1992

Α' Κύκλος
Ο πρώτος κύκλος της σειράς αρχίζει με τη Μαρία να προσπαθεί να πείσει την Ειρήνη να δεχτεί στο σπίτι της την τρίτη τους αδελφή, Όλγα, καθώς η Όλγα πρέπει να περιμένει να ολοκληρωθεί η κατασκευή του δικού της σπιτιού, που είναι ημιτελές. Η Ειρήνη δέχεται απρόθυμα, αλλά στη μέση του πρώτου επεισοδίου, η Μαρία ανακοινώνει ότι θα πάρει διαζύγιο από τον σύζυγό της και ότι πρόκειται να μείνει μαζί με τις δυο αδελφές της. Στα υπόλοιπα επεισόδια του κύκλου παρουσιάζεται η ζωή των τριών Χαρίτων, οι δυσκολίες που αντιμετωπίζουν κατά τη συγκατοίκηση, τα συνεχή προβλήματά τους με τους άντρες και διάφορες άλλες κωμικές καταστάσεις. Στο τελευταίο επεισόδιο του κύκλου, οι τρεις Χάριτες σχεδιάζουν να πάνε καλοκαιρινές διακοπές.

Β' Κύκλος
Ο δεύτερος κύκλος της σειράς αρχίζει με την επιστροφή των τριών Χαρίτων από τις καλοκαιρινές τους διακοπές και με την προσπάθειά τους να γοητεύσουν έναν ωραίο γείτονά τους. Στα υπόλοιπα επεισόδια του κύκλου παρουσιάζονται οι τρεις αδελφές σε ξεκαρδιστικές καταστάσεις. Στο 7ο επεισόδιο, γίνεται μια σημαντική αλλαγή σκηνικού, καθώς η κόρη της Όλγας, Τέτη Παπαχαρίτου, που μέχρι τότε σπούδαζε στο Λονδίνο, αιφνιδίως τον Οκτώβριο του 1990 διακόπτει τις σπουδές της και επιστρέφει στην Αθήνα (επειδή, όπως ανέφερε, διαπίστωσε ξαφνικά ότι ένα τέτοιο πτυχίο δεν θα είχε στην Ελλάδα κανένα αντίκρισμα). Αρχικά, η Όλγα διαφωνεί με την απόφασή της και προσπαθεί να την πείσει να γυρίσει στο Λονδίνο, αλλά γρήγορα συνειδητοποιεί ότι είναι καλύτερα να μείνει και αυτή μαζί τους. Υπάρχει όμως ένα πρόβλημα: η Τέτη θέλει δικό της διαμέρισμα. Έτσι, αρχίζουν οι συνωμοσίες. Ο κύκλος ολοκληρώνεται με την Όλγα και τη Μαρία να φεύγουν από το σπίτι, καθώς η Ειρήνη έχει πλέον μια σοβαρή ερωτική σχέση.

Γ' Κύκλος
Ο τρίτος και τελευταίος κύκλος της σειράς αρχίζει με τις τρεις Χάριτες να μένουν η καθεμιά σε δικό της διαμέρισμα. Όμως, λόγω απρόβλεπτων δυσκολιών, η Όλγα και η Μαρία επιστρέφουν στο πατρικό τους για μια νέα συγκατοίκηση με την Ειρήνη, πυροδοτώντας έτσι νέες ενδιαφέρουσες κωμικές ιστορίες λόγω αυτής της συγκατοίκησης. Η σειρά ολοκληρώνεται όταν ο μικρός τους αδελφός, Ανδρέας Χαρίτος (Μιχάλης Ρέππας), παντρεύεται την Ντίνα (Ελένη Καστάνη), τη βοηθό της Όλγας στην αντικερί και τον Απρίλιο του 1992 αποκτούν μια κόρη (επεισόδιο 89, «Μπέιμπι μπουμ»). Οι τρεις Χάριτες έχουν πλέον σταθερούς ερωτικούς δεσμούς. Στην τελευταία σκηνή της σειράς, αναπολούν τα τρία χρόνια συγκατοίκησής τους, λέγοντας ότι η ζωή συνεχίζεται.

Επεισόδια
Α' Κύκλος (1989-90)
Προβαλλόταν κάθε Πέμπτη στις 21:30.

Νο. overallNo. in seasonΤίτλος επεισοδίουΑ' ΠροβολήΈκτακτες συμμετοχές11«Ήρθες και θα μείνεις»08/02/1990Κώστας Αρζόγλου22«Ο πόλεμος και η Ειρήνη»15/02/199033«Μπαλ μασκέ»22/02/1990Μάκης ΑλβέρτοςΣτέλιος ΒήχοςΠάνος ΚαπετανίδηςΓιώτα ΚουτσουδάκηΑνδρέας ΜαριανόςΑλεξάνδρα ΠαρασχάκηΓιώργος Σαμπάνης44«Σαγιονάρα»01/03/1990Άννα ΚουρήΚόιτσι Χινόβα55«Το σπίτι των πνευμάτων»08/03/1990Εύα Χατζηγιάννη66«Σαφάρι»15/03/1990Αλέξανδρος ΑντωνόπουλοςΑντώνης Καφετζόπουλος77«Οργισμένα νιάτα – Μέρος Α»22/03/1990Ανδρέας Ανδρεόπουλος88«Οργισμένα νιάτα – Μέρος Β»29/03/1990Ανδρέας ΑνδρεόπουλοςΚατιάνα ΜπαλανίκαΝίκος ΝτούπηςΑνδρέας ΜαριανόςΜπάμπης Σπανός99«Αίτηση σε γάμο»05/04/1990Αντώνης Κατσαρής1010«Σκυλίσια ζωή – Μέρος Α»12/04/1990Βιβέτα Τσιούνη1111«Σκυλίσια ζωή – Μέρος Β»19/04/1990Θάνος Καληώρας1212«Νύχτα τρόμου»26/04/19901313«Η άγνωστος – Μέρος Α»03/05/1990Ελένη ΚαστάνηΓιάννης Μπέζος1414«Η άγνωστος – Μέρος Β»10/05/1990Αλίκη ΑλεξανδράκηΆρης ΔαβαράκηςΆννα Κουρή1515«Όλα του γάμου δύσκολα»17/05/19901616«Το σοφεράκι»24/05/1990Παύλος Κοντογιαννίδης1717«Η θεία Όλγα ξέρει»31/05/1990Μαρία ΖαμπέληΗλίας ΛογοθέτηςΔημήτρης ΠαλπάνηςΓιώργος Ποτίδης1818«Ωραία και σέξι»07/06/19901919«Μη ξεχνάς τον Ωρωπό»14/06/1990Δημήτρης ΑρώνηςΝεφέλη ΟρφανούΓιάννης Φύριος2020«Κορίτσια στον ήλιο»21/06/1990Τώνης ΓιακωβάκηςΔημήτρης ΚεφσερίδηςΜιχάλης Ντίνος2121«Κάψα και σκόνη»28/06/1990Μελίνα ΒαμβακάΝατάσα Μανίσαλη2222«Μας συγχωρείτε... διακοπές»05/07/1990Άννα Κουρή

Β' Κύκλος (1990-91)
Προβαλλόταν κάθε Δευτέρα στις 21:00.

Νο. overallNo. in seasonΤίτλος επεισοδίουΑ' ΠροβολήΈκτακτες συμμετοχές231«Ο άνδρας της διπλανής πόρτας»17/09/1990Γρηγόρης ΒαλτινόςΣτράτος ΧρήστουΚιμ Γκάντσεν242«Το 'πε, το 'πε ο παπαγάλος»24/09/1990Τρύφων ΚαρατζάςΖανό ΝτάνιαςΤζέσυ Παπουτσή253«Και τη μία και την άλλη – Μέρος Α»01/10/1990Τζόυς ΕυείδηΜαίρη Σταυρακέλη264«Και τη μία και την άλλη – Μέρος Β»08/10/1990275«Υπηρέτης τριών αφεντάδων»15/10/1990Ελένη ΓερασιμίδουSurachai Boonrawd286«Αταίριαστο ζευγάρι»22/10/1990Απόστολος ΓκλέτσοςΜαρία ΦωκάΠάνος Χατζηκουτσέλης297«Μάνα, κουράγιο – Μέρος Α»29/10/1990Άννα Κουρή308«Μάνα, κουράγιο – Μέρος Β»05/11/1990Στέλιος ΒήχοςΒασίλης ΚούκουραςΆννα ΚουρήΜαριάννα ΛαγουρούΓιώργος Πετρούνιας319«Ιέ μου, ιέ μου»12/11/1990Νίκος ΚανελλόπουλοςΑχιλλέας Χαρίτος3210«Οι τρεις αδερφές – Μέρος Α»19/11/1990Ντίνος Λύρας3311«Οι τρεις αδερφές – Μέρος Β»26/11/19903412«Σχολείο γυναικών»03/12/19903513«Ο διαβολάκος – Μέρος Α»10/12/1990Αργύρης ΚοντόλαιμοςΦρόσω Ράλλη3614«Ο διαβολάκος – Μέρος Β»17/12/1990Ταξιάρχης ΒαλήςΑργύρης ΚοντόλαιμοςΝίκος ΝτούπηςΆντζυ Τασιοπούλου-Κρητικού3715«Το θαύμα των Χριστουγέννων»24/12/1990Χρήστος ΕυθυμίουΕορταστικό«Show business»31/12/1990Νίκος ΓαλάτηςΚώστας ΓανωτήςΦωκάς ΕυαγγελινόςΣταμάτης ΚραουνάκηςΚώστας ΜακεδόναςΤέο ΠαπαντωνίουΆλκηστις ΠρωτοψάλτηΚωνσταντίνος Τζούμπας3816«Η βαπτιστικιά – Μέρος Α»07/01/1991Δήμητρα ΠαπαδοπούλουΛιάνα ΠαρούσηΓιώτα Φωτοπούλου3917«Η βαπτιστικιά – Μέρος Β»14/01/19914018«Εργαζόμενο κορίτσι – Μέρος Α»21/01/1991Κοσμάς ΖαχάρωφΤρύφων ΚαρατζάςΙσίδωρος Σταμούλης4119«Εργαζόμενο κορίτσι – Μέρος Β»28/01/1991Μελέτης ΓεωργιάδηςΓιάννης ΚαπετάνιοςΤρύφων ΚαρατζάςΓιώργος ΠαυριανόςΙάσων Τριανταφυλλίδης4220«Μείνε όπως είσαι»04/02/1991Γιάννης ΙωάννουΣοφία Φιλιππίδου4321«Μόνη στο σπίτι»11/02/19914422«Η νύχτα με τις μάσκες»18/02/1991Παύλος ΟρκόπουλοςΑλέξανδρος Ρήγας4523«Με τα δόντια»25/02/1991Τάσος ΧαλκιάςΧρήστος Χατζηπαναγιώτης4624«Τούτσι – Μέρος Α»04/03/1991Γιώργος ΓραμματικόςΝίκος ΚάπιοςΝικολέτα Νεφέλη Μπουφίδου4725«Τούτσι – Μέρος Β»11/03/1991Νίκος ΚάπιοςΝικολέτα Νεφέλη Μπουφίδου4826«Kαι ο Θεός έπλασε... τη Μπεμπέκα»18/03/1991Γιάννης ΔεγαΐτηςΑλέξανδρος Μυλωνάς4927«Ακρότητες»01/04/1991Δημήτρης ΓιαννόπουλοςΜίρκα ΠαπακωνσταντίνουΚώστας ΠαπαχρήστοςΔήμητρα Σερεμέτη5028«Δεσμώτις του ιλίγγου»08/04/1991Μανώλης ΠουλιάσηςΧριστίνα Συμεωνίδη5129«Του παιδιού μου το παιδί – Μέρος Α»15/04/1991Άννα ΚουρήΔήμος Μυλωνάς5230«Του παιδιού μου το παιδί – Μέρος Β»22/04/1991Άννα Κουρή5331«Oυ κλέψεις – Μέρος Α»29/04/1991Απόστολος ΣοφιανόςΠέτρος Φιλιππίδης5432«Oυ κλέψεις – Μέρος Β»06/05/1991Αλέξανδρος ΖαχαρέαςΝίκος ΠαπαθεοδώρουΠάνος Τρικαλιώτης5533«Μπάρμπα στη Κορώνη – Μέρος Α»13/05/1991Μαρία ΚανελλοπούλουΧρήστος ΣιμαρδάνηςΚώστας ΤσιάνοςΡάνια Χαμοφράκα5634«Μπάρμπα στη Κορώνη – Μέρος Β»20/05/1991Νίκος ΑναστασόπουλοςΜαρία ΚανελλοπούλουΓιάννης ΜανιόςΚώστας Τσιάνος5735«Τα καλύτερα μας χρόνια»27/05/1991Αθηνά ΖαφόλιαΥβόννη ΜαλτέζουΚατιάνα Μπαλανίκα5836«Ζικ-ζακ»03/06/1991Νικηφόρος ΝανέρηςΆννα Κουρή5937«Οι βλαβερές συνέπειες του καπνού»10/06/1991Άγγελος Πυριόχος6038«Ψυχώ»17/06/1991Άλκης Παναγιωτίδης6139«Μετακομίζω γιατί χωρίζω»24/06/1991Άννα Κουρή

Γ' Κύκλος (1991-92)
Προβαλλόταν κάθε Δευτέρα στις 21:00.

Νο. overallNo. in seasonΤίτλος επεισοδίουΑ' ΠροβολήΈκτακτες συμμετοχές621«Σπίτι μου, σπιτάκι μου»16/09/1991Ντίνος ΔουλγεράκηςΘωμάς ΚωνσταντινίδηςΣοφία Ολυμπίου632«Κάποια μάνα αναστενάζει – Μέρος Α»23/09/1991Άννα ΚουρήΒλαδίμηρος ΚυριακίδηςΦωτεινή ΠαπαδοπούλουΝίκος ΠαπακωνσταντίνουΓιάννης ΠαπαθύμιοςΓιάννης Φίλης643«Κάποια μάνα αναστενάζει – Μέρος Β»30/09/1991Άννα ΚουρήΒλαδίμηρος ΚυριακίδηςΘοδωρής ΜπογιατζήςΘανάσης Νάκος654«Ο κοριός»07/10/1991Άννα ΚουρήΒλαδίμηρος Κυριακίδης665«Μέρες ραδιοφώνου – Μέρος Α»14/10/1991Χρήστος ΒαλαβανίδηςΛιάνα ΠαρούσηΔήμητρα ΤσέλιουΓιώργος Φώτης676«Μέρες ραδιοφώνου – Μέρος Β»21/10/1991Αντώνης ΑλεξίουΧρήστος Βαλαβανίδης687«Ποντικοπαγίδα»04/11/1991Τρύφων ΚαρατζάςΕυγενία ΠαγκάλουΠόπη Παπαδάκη698«Νους υγιής»11/11/1991Πέτρος ΚοκόζηςΣοφία Φιλιππίδου709«Λευκές νύχτες – Μέρος Α»18/11/1991Ντίνα Κώνστα7110«Λευκές νύχτες – Μέρος Β»25/11/1991Λάζαρος ΑνδρέουΝίκος Δαφνής7211«Λευκές νύχτες – Μέρος Γ»02/12/1991Ντίνα ΚώνσταΓιώργος Παρτσαλάκης7312«Ματωμένος γάμος»09/12/1991Ντίνα ΚώνσταΓιώργος ΠαρτσαλάκηςΦρόσω Ράλλη7413«Φρενίτις – Μέρος Α»16/12/1991Μανώλης Πουλιάσης7514«Φρενίτις – Μέρος Β»23/12/1991Αλέξανδρος ΚολιόπουλοςΤζέσυ ΠαπουτσήΜανώλης ΠουλιάσηςΓιάννης ΦύριοςΠαρασκήνια«Τρία χρόνια Τρεις Χάριτες»30/12/1991Ρένα Καπιτσαλά7615«Ντάμα σπαθί – Μέρος Α»20/01/1992Ισμήνη ΚαλέσηΖωζώ Σαπουντζάκη7716«Ντάμα σπαθί – Μέρος Β»27/01/1992Κώστας ΘεοδόσηςΙσμήνη ΚαλέσηΓιάννης ΝάπαςΖωζώ Σαπουντζάκη7817«Σαράντα καράτια – Μέρος Α»03/02/1992Λάμπης ΛιβιεράτοςΤάσος Χαλκιάς7918«Σαράντα καράτια – Μέρος Β»10/02/19928019«Σαράντα καράτια – Μέρος Γ»17/02/19928120«Να γαμπρός, να μάλαμα – Μέρος Α»24/02/1992Μέλπω ΖαρόκωσταΕλένη Καστάνη8221«Να γαμπρός, να μάλαμα – Μέρος Β»02/03/19928322«Βασίλισσες του χιονιού»09/03/1992Αρτό ΑπαρτιάνΣτάθης ΒούτοςΓιώργος ΓιαννόπουλοςΧριστόφορος ΖαραλίκοςΚυριάκος ΚατριβάνοςΕυδόκιμος Τσολακίδης8423«Έβδομη τέχνη – Μέρος Α»16/03/1992Άννα ΚουρήKώστας Μπάσης8524«Έβδομη τέχνη – Μέρος Β»23/03/19928625«Καράτε κιντ»30/03/1992Αλέξανδρος ΑντωνόπουλοςΕλένη ΚαστάνηΤεό8726«Μπέιμπι μπουμ»06/04/1992Στάθης ΚακαβάςΕλένη ΚαστάνηΜαρία Φιλίππου8827«Αντίστροφη μέτρηση»13/04/1992Αλέξανδρος ΑντωνόπουλοςΣτάθης ΚακαβάςΆννα ΚουρήΝτίνος Λύρας8928«Κατ' εικόνα και ομοίωση»20/04/1992Αλέξανδρος ΑντωνόπουλοςΣτάθης ΚακαβάςΕλένη ΚαστάνηΆννα ΚουρήΡένια ΛουιζίδουΝτίνος ΛύραςΈφη ΜουρίκηΜαίρη ΣταυρακέληΜίνα Χριστοφορίδου

Εορτασμός των 20 ετών του Mega Channel
Κατά τη διάρκεια του εορτασμού της 20ετούς παρουσίας του Mega, το 2009, είχαν ανθίσει φήμες που ήθελαν τις «αδερφές Χαρίτου» να επιστρέφουν στη μικρή οθόνη. Αρχικά, είχε ανακοινωθεί από τους σεναριογράφους της σειράς, Μιχάλη Ρέππα και Θανάση Παπαθανασίου, ότι ετοιμαζόταν το remake της σειράς για την τηλεοπτική σεζόν 2009-2010, με πρωταγωνίστριες αυτή τη φορά τη Μαρία Καβογιάννη, την Καίτη Κωνσταντίνου και τη Μαρία Λεκάκη. Σύντομα, η ιδέα αυτή εγκαταλείφθηκε και ανακοινώθηκε ότι, τον Φεβρουάριο του 2010, θα προβάλλονταν 4 νέα επεισόδια, διάρκειας 45 λεπτών, στα οποία οι τρεις αδερφές θα μπλέκονταν σε μια νέα περιπέτεια, 20 χρόνια μετά την πρώτη τους εμφάνιση στην τηλεόραση. Στα 4 αυτά επεισόδια, θα πρωταγωνιστούσαν οι Άννα Παναγιωτοπούλου, Νένα Μεντή και Μίνα Αδαμάκη, όπως συνέβαινε και στην αρχική σειρά. Ωστόσο, και αυτό το σενάριο εγκαταλείφθηκε τελικώς, για οικονομικούς λόγους.

Ωστόσο, οι Τρεις Χάριτες προβλήθηκαν ξανά σε επανάληψη για την 20ετή πορεία του Mega, ξεκινώντας από τις 31 Αυγούστου του 2009 και για 3 μήνες. Επίσης, οι τρεις πρωταγωνίστριες της σειράς συμμετείχαν και σε κάποια από τα τηλεοπτικά σποτάκια που δημιουργήθηκαν για την επέτειο του Mega.

Έκτακτες συμμετοχές
Άννα Κουρή
Μέλπω Ζαρόκωστα
Κώστας Αρζόγλου
Σοφία Φιλιππίδου
Ζωζώ Σαπουντζάκη
Ελένη Καστάνη
Δήμητρα Παπαδοπούλου
Βλαδίμηρος Κυριακίδης
Μαρία Φιλίππου
Θάνος Καληώρας
Αντώνης Κατσαρής
Ντίνος Λύρας
Αλέξανδρος Αντωνόπουλος
Ισμήνη Καλέση
Στάθης Κακαβάς
Γρηγόρης Βαλτινός
Τζέσυ Παπουτσή
Δημήτρης Αρώνης
Γιάννης Φύριος
Τρύφων Καρατζάς
Μίρκα Παπακωνσταντίνου
Δημήτρης Γιαννόπουλος
Κώστας Παπαχρήστος
Δήμητρα Σερεμέτη
Μαρία Κανελλοπούλου
Μανώλης Πουλιάσης
Τάσος Χαλκιάς
Φωτεινή Παπαδοπούλου
Απόστολος Σοφιανός
Λιάνα Παρούση
Γιάννης Μπέζος
Πέτρος Φιλιππίδης
Τζόυς Ευείδη
Μαίρη Σταυρακέλη
Έφη Μουρίκη
Χρήστος Βαλαβανίδης
Ελένη Γερασιμίδου
Λάμπης Λιβιεράτος
Πάνος Χατζηκουτσέλης
Μαρία Φωκά
Απόστολος Γκλέτσος
Φρόσω Ράλλη
Ηλίας Λογοθέτης
Ντίνα Κώνστα
Γιώργος Παρτσαλάκης
Βιβέτα Τσιούνη
Νεφέλη Ορφανού
Δήμος Μυλωνάς
Χρήστος Χατζηπαναγιώτης
Ανδρέας Ανδρεόπουλος
Νίκος Δάφνης
Τώνης Γιακωβάκης
Στράτος Χρήστου
Νίκος Ντούπης
Χριστόφορος Ζαραλίκος
Σοφία Ολυμπίου
Μαριάννα Λαγουρού
Βασίλης Κούκουρας
Αθηνά Ζαφόλια
Αλέξανδρος Μυλωνάς
Χρήστος Σιμαρδάνης
Κατιάνα Μπαλανίκα
Άλκης Παναγιωτίδης
Νικολέτα Νεφέλη Μπουφίδου
Άγγελος Πυριόχος
Αχιλλέας Χαρίτος
Άρτο Απαρτιάν
Παύλος Κοντογιαννίδης
Γιώργος Σαμπάνης
Υβόννη Μαλτέζου
Αλέξανδρος Ρήγας
Παύλος Ορκόπουλος
Θόδωρος Μπογιατζής
Ισίδωρος Σταμούλης
Μελέτης Γεωργιάδης
Ιάσων Τριανταφυλλίδης
Γιάννης Καπετάνιος
Νατάσα Μανίσαλη
Ρένια Λουιζίδου
Νικηφόρος Νανέρης
Κώστας Θεοδόσης
Μίνα Χριστοφορίδου
Γιάννης Νάπας

Στο εορταστικό επεισόδιο της πρωτοχρονιάς του 1991, η Άλκηστις Πρωτοψάλτη, ο Σταμάτης Κραουνάκης και ο Κώστας Μακεδόνας είχαν συμμετάσχει στο μουσικό μέρος.

Βραβεία
Η σειρά Οι τρεις Χάριτες κατέκτησε την 6η θέση στην κατηγορία «αγαπημένη κωμική σειρά» στη διαδικτυακή ψηφοφορία που έκανε το Mega το 2009 για τα 20 χρόνια λειτουργίας του.

Παραπομπές

Εξωτερικοί σύνδεσμοι

Κατηγορία:Τηλεοπτικές σειρές Mega
Κατηγορία:Ελληνικές κωμικές τηλεοπτικές σειρές